CELEX: 32021R1985
Language: lv
Date: 2021-11-15 00:00:00
Title: Padomes Regula (ES) 2021/1985 (2021. gada 15. novembris), ar ko groza Regulu (EK) Nr. 765/2006 par ierobežojošiem pasākumiem attiecībā uz Baltkrieviju

16.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 405/1
               
            
         PADOMES REGULA (ES) 2021/1985
         (2021. gada 15. novembris),
         ar ko groza Regulu (EK) Nr. 765/2006 par ierobežojošiem pasākumiem attiecībā uz Baltkrieviju
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 215. pantu,
         ņemot vērā Padomes Lēmumu 2012/642/KĀDP (2012. gada 15. oktobris) par ierobežojošiem pasākumiem saistībā ar situāciju Baltkrievijā (1),
         ņemot vērā Savienības Augstā pārstāvja ārlietās un drošības politikas jautājumos un Eiropas Komisijas kopēju priekšlikumu,
         tā kā:
         
                     (1)
                  
                  
                     Ar Padomes Regulu (EK) Nr. 765/2006 (2) īsteno Lēmumu 2012/642/KĀDP un jo īpaši paredz iesaldēt un aizliedz darīt pieejamus līdzekļus vai saimnieciskos resursus personām, organizācijām un struktūrām, kuras ir atbildīgas par nopietniem cilvēktiesību pārkāpumiem vai pilsoniskās sabiedrības un demokrātiskās opozīcijas apspiešanu, vai kuru darbība citādi nopietni apdraud demokrātiju vai tiesiskumu Baltkrievijā, vai kuras gūst labumu no Lukašenko režīma vai atbalsta to.
                  
               
                     (2)
                  
                  
                     Padome 2021. gada 15. novembrī pieņēma Lēmumu (KĀDP) 2021/1990 (3), ar ko ievieš papildu izraudzīšanās kritēriju, lai varētu piemērot mērķtiecīgus ierobežojošus pasākumus pret fiziskām vai juridiskām personām, organizācijām vai struktūrām, kuras organizē vai veicina Lukašenko režīma darbības, kas atvieglo Savienības ārējo robežu nelikumīgu šķērsošanu vai aizliegtu preču nodošanu un nelikumīgu tādu preču, kurām tiek piemēroti ierobežojumi, tostarp bīstamu preču, nodošanu uz Savienības teritoriju.
                  
               
                     (3)
                  
                  
                     Minētais grozījums ir jāatspoguļo Regulā (EK) Nr. 765/2006, lai nodrošinātu aizlieguma pareizu un vienotu īstenošanu visā Savienībā.
                  
               
                     (4)
                  
                  
                     Tāpēc Regula (EK) Nr. 765/2006 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 765/2006 2. pantam pievieno šādu punktu:
            
               
                  “6.   I pielikumā uzskaita arī:
                  
                              a)
                           
                           
                              tās fiziskās vai juridiskās personas, vienības vai struktūras, kuras Padome saskaņā ar Lēmuma 2012/642/KĀDP 4. panta 1. punkta c) apakšpunktu ir identificējusi kā tādas, kuras organizē vai veicina Lukašenko režīma darbības, kas sekmē:
                              
                                          i)
                                       
                                       
                                          Savienības ārējo robežu nelikumīgu šķērsošanu; vai
                                       
                                    
                                          ii)
                                       
                                       
                                          aizliegtu preču nodošanu un nelikumīgu tādu preču, kurām tiek piemēroti ierobežojumi, tostarp bīstamu preču, nodošanu uz Savienības teritoriju; un
                                       
                                    
                        
                              b)
                           
                           
                              tās juridiskās personas, vienības vai struktūras, kuras Padome saskaņā ar Lēmuma 2012/642/KĀDP 4. panta 1. punkta d) apakšpunktu ir identificējusi kā juridiskas personas, vienības vai struktūras, kas pieder a) apakšpunktā minētajām personām, vienībām vai struktūrām.”
                           
                        
            
         
         
            2. pants
            Šī regula stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 15. novembrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 285, 17.10.2012., 1. lpp.
         
         
            (2)  Padomes Regula (EK) Nr. 765/2006 (2006. gada 18. maijs) par ierobežojošiem pasākumiem attiecībā uz Baltkrieviju (OV L 134, 20.5.2006., 1. lpp.).
         
            (3)  Padomes Lēmums (KĀDP) 2021/1990 (2021. gada 15. novembris), ar ko groza Lēmumu 2012/642/KĀDP par ierobežojošiem pasākumiem saistībā ar situāciju Baltkrievijā (skatīt šā Oficiālā Vēstneša 10. lpp.).